《击壤图》
宋代·刘克庄

昔闻华胥与净土，道释寓言非目睹。
此图物色皆华人，太平气象在里许。
竞披野服装束俭，旋泻薄醪盆盎古。
小姑丘嫂丑骇人，襁儿于背行伛偻。
峄桐泗磬未尝试，手持蒉桴叩土鼓。
当时四安耕凿，百姓焉知有官府。
帝心犹不奈丛脞，欲以黄屋让支父。
乌乎放勋去已远，朝野多事民愁苦。
腐儒未暇论秦汉，齐榷鱼盐鲁税亩。
舟鲛衡麓设讥禁，□若海神愁摘煮。
计臣各操享上说，祸先及农次商贾。
南邻责米借斗斛，西舍诛帛空机杼。
又闻更盼平□□，□□□□□官庾。
何况防秋羽檄急，□□□□选材武。
下乡卒毒惨于蛇，坐衙官恶猛如虎。
十家九亡村落静，存者鬼质身繿缕。
有时适野挑荠食，亦或逢场戴花舞。
披图茅屋晴窗下，偶然释耒一摩拊。
老农未知陶唐世，过予瞪视口谵语。
暮年憔悴欲移乡，借问此是何处所。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。